Aaaaargh ar sujed a laaaaazh   Koulskoude e ouezan ez eus ur bern tud a chellfe ober ha ne reont ket... eveldon, tamm-pe-damm. Ma lakaomp hor skiant-prenet  kichen-ha-kichen e tiwano mennozhioù nevez e penn ar re a zeuio, marteze, piv oar ?  Evit va daou vugel kentañ e kaven re dreut va brezhoneg evit e baskañ dezho da yezh-vamm. Gant va merch henañ e vrezhonegen un tammig, met pas en un doare sistematek. Atav ez eus bet ur bern levrioù, kasedigoù, sonerezh e brezhoneg er gêr koulskoude.  Pa oa 3 miz va zrede bugel m oa divizet kaozeal brezhoneg nemetken dan holl, pezh m eus graet e-pad bloaz. Ha goude-se m eus divizet paouez gant ar brezhoneg  evit ar re vras : ne blije ket dezho, a-ratozh e komzent fall, e raent van da nompaz kompren achanon   ... ha pa gleven anezho o kaozeal etrezo, hep gouzout din sañset, e veze rannet va chalon ouzh o chlevout bon, cest quand quelle arrête avec son breton, là, on en a marre !!!! Tamm-ha-tamm e vezen gloazet ganto hag e oan krog da vagañ drougrañs outo blam da se. Paouezet m eus evit yachaat an darempredoù er familh  eta. Met gant an daou vihan em eus dalchet da vont e brezhoneg nemetken betek ma zafent dar skol : goude e tilezont ar brezhoneg o-unan, daoust ma vije o yezh-vamm ha yezh ar skol   kement ha lavaret eo divent pouez ar galleg...  Santout a ran on re gizidik war sujed ar brezhoneg evit adkregiñ de implijout ganto, evit poent. Met posubl eo e rin en-dro deiz-pe-zeiz memestra.  Evel kornandon, on techet da grediñ  eo muioch ar blijadur o deus ar vugale gant ar yezh a lakao anezho dhe charout, eget an amzer tremenet enni...